**Saistošo noteikumu Nr. 15/2022 “Par kārtību, kādā Ogres novada pašvaldība piešķir finansējumu pašvaldības organizēto projektu konkursu ietvaros” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17. punktu, 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Jaunizveidotajā Ogres novadā šobrīd ir spēkā Ogres novada pašvaldības 2016. gada 20. oktobra saistošie noteikumi Nr. 17/2016 “Par kārtību, kādā Ogres novada pašvaldība piešķir finansējumu pašvaldības organizēto projektu konkursu ietvaros”; bijušā Ķeguma, Lielvārdes un Ikšķiles novada pašvaldībās saistošie noteikumi projektu finansēšanai šādu konkursu ietvaros nebija pieņemti.  Līdz ar to jaunievēlētajai Ogres novada pašvaldības domei ir jāizvērtē spēkā esošie saistošie noteikumi un jāpieņem jauni saistošie noteikumi par finansējuma piešķiršanu pašvaldības organizēto projektu konkursu ietvaros, kas attieksies uz visu jaunizveidotā Ogres novada teritoriju un noteiks tajā vienotu kārtību projektu konkursu organizēšanai. |
| 1. Īss projekta satura izklāsts | Saistošie noteikumi nosaka kārtību pašvaldības projektu konkursu organizēšanai Ogres novada administratīvajā teritorijā, finansējuma piešķiršanai projektu iesniedzējiem no pašvaldības autonomajām funkcijām izrietošu uzdevumu veikšanai, līgumu slēgšanai ar projektu iesniedzējiem, kā arī piešķirtā finansējuma izlietojuma uzraudzībai. |
| 1. Informācija par plānoto projekta ietekmi uz pašvaldības budžetu | Saistošo noteikumu īstenošanai nav nepieciešami papildu finanšu līdzekļi pašvaldības budžetā (projektu konkursi tiks īstenoti atbilstoši pašvaldības kārtējā gada budžetā paredzētajam līdzekļu apjomam).  Saistošo noteikumu izpildes nodrošināšanai nav nepieciešams veidot jaunas pašvaldības institūcijas un darba vietas. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu projekts šo jomu tiešā veidā neskar. |
| 1. Informācija par administratīvajām procedūrām | Saistošo noteikumu izpildi nodrošinās Ogres novada pašvaldības speciālisti.  Visas personas, kuras skar šo noteikumu piemērošana, var vērsties Ogres novada pašvaldībā, Brīvības ielā 33, Ogrē, Ogres novadā, LV-5001. |
| 1. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas, bet ir ņemta vērā iepriekšējā perioda pieredze un prakse. |

Domes priekšsēdētājs E. Helmanis